
A legitimitás ára

Milyen befolyással bír a gazdasági teljesítmény a versengő autokráciákra? Valójában csak addig képes egy ilyen rezsimtípus fenntartani a népszerűségét és megnyerni az állampolgárjait, amíg azok egyéni jómódjuk bővülését is látják politikai jogaik bizonyos szintű csorbításáért cserébe? Dolgozatomban többek között ezekre a kérdésekre keresem a választ. Mindezen felül, nyújtok egy történeti áttekintést a hibrid rezsimtípusok kialakulásáról. Ezután pontosan felállítom a dolgozatomban használt elméleti kereteket. Ezt követően ismertetem ezen rezsimek legitimációs stratégiáit és a gazdasági teljesítmény fontosságát. Végül egy három országból álló esetválasztáson keresztül számszerűsített elemzéseket futtatva következtetéseket vonok le, hogy milyen hatással van a gazdasági teljesítmény a versengő autokráciák legitimációjára.



